5.4.2023
RO
Jurnalul Oficial al Uniunii Europene
C 125/65 Miercuri, 14 septembrie 2022
37.
invită Comisia și statele membre să încurajeze implicarea directă a autorităților locale și regionale în conceperea și punerea în aplicare a proiectelor, inclusiv prin elaborarea unor orientări detaliate privind aplicarea și consolidarea capacității acestora de a pune în aplicare NBE; îndeamnă autoritățile regionale și locale să analizeze modul în care instituțiile culturale locale pot beneficia de pe urma punerii în aplicare a principiilor NBE, în special pentru atenuarea amprentei lor climatice;
38. subliniază, în acest sens, că acțiunea pregătitoare referitoare la „Platforma de gestionare a cunoștințelor privind noul Bauhaus european” din bugetul 2022 poate contribui la raționalizarea orientărilor și la schimbul de informații despre oportunitățile de finanțare pentru potențialii solicitanți și poate fi extinsă și mai mult începând din 2023;
39. subliniază că este important ca autoritățile locale și regionale să beneficieze de o flexibilitate sporită pentru a testa proiecte NBE și subliniază potențialul acestora de a aloca spațiul de testare în materie de reglementare pentru a stimula inovarea în economia circulară și în NBE;
40. consideră că NBE ar trebui să facă parte dintr-un Pact cultural mai amplu pentru Europa; subliniază că NBE ar trebui să îmbrățișeze și să promoveze potențialul neexploatat al SICC, inclusiv al creatorilor culturali, ca vectori ai creșterii economice sustenabile și ca sursă de servicii și produse inovatoare și de înaltă calitate, garantând implicarea SICC, sprijinite de orientări specifice și deschizând noi oportunități de colaborare, învățare reciprocă, consolidare a capacităților și schimburi culturale, asigurând, în același timp, condiții de muncă echitabile și remunerarea echitabilă a persoanelor implicate; subliniază că ar trebui promovată durabilitatea mediului aferentă evenimentelor culturale legate de NBE;
41. solicită Comisiei să permită o mai mare implicare a Parlamentului în organismele relevante ale NBE, cum ar fi masa rotundă la nivel înalt;
42. solicită ca viitorul laborator NBE să contribuie la cercetare și inovare în cadrul domeniilor de interes ale NBE; subliniază că este necesar ca viitorul laborator NBE să facă recomandări inovatoare, să colaboreze cu alte instituții, cu guvernele naționale, regionale și locale și cu părțile interesate, care includ societatea civilă și grupurile comunitare, și să stabilească reguli clare și transparente de funcționare și de raportare în concordanță cu inițiativa; îndeamnă Comisia să accelereze lansarea laboratorului și să îi pună la dispoziție resurse adecvate;
43. salută crearea Festivalului NBE și a premiilor anuale NBE, care ar trebui să reflecte bogata diversitate culturală a Uniunii și să caute sinergii cu alte premii și evenimente europene relevante; subliniază importanța organizării de evenimente NBE în întreaga Europă pentru a ajunge la un număr mai mare de persoane și pentru a sensibiliza publicul cu privire la inițiativă, inclusiv prin evenimente specifice, festivaluri și crearea unui An european al NBE;
44.
invită Comisia să stabilească destinațiile festivalurilor anuale ale NBE în funcție de orașele europene desemnate de UNESCO drept „Capitale mondiale ale arhitecturii”; propune ca festivalul NBE să fie organizat în aceste orașe din UE, desemnate capitale mondiale ale arhitecturii, pentru a îmbunătăți promovarea arhitecturii și inovării europene;
45.
invită Comisia să creeze și să actualizeze periodic o bază de date publică, digitală și ușor accesibilă, care să conțină proiectele NBE, pentru a face mai vizibile rezultatele inițiativei, a dezvolta în continuare NBE pe baza celor mai bune practici, inclusiv în sectorul cultural, și a consolida schimbul de cunoștințe, cercetarea și dezvoltarea;
46. solicită intensificarea eforturilor de comunicare, informare și vizibilitate ale NBE, respectând totodată multilingvismul, pentru a stimula cunoașterea, sprijinirea și participarea cetățenilor la inițiativă, în special prin activități participative de informare a publicului, inclusiv prin intermediul platformelor de comunicare socială și al publicațiilor